Valentinas Junokas

Valentinas Junokas (g. 1944 m. rugsėjo 19 d. Taraldžių kaime, Rokiškio rajonas) – teisininkas, MRU Teisės fakulteto (TF) lektorius, buvęs LR Specialiųjų tyrimų tarnybos (STT) vadovas.

 Biografija 

1976 m. baigė TSRS vidaus reikalų ministerijos (VRM) Gorkio aukštąją mokyklą.

1971-1972 m. Panevėžio vidaus reikalų skyriaus VAI kelių priežiūros inspektorius.
Nuo 1976 iki 1980 m. Kauno miesto Vidaus reikalų valdybos Kovos su ekonominiais nusikaltimais skyriaus vyresnysis inspektorius, Kauno specialiosios vidurinės milicijos mokyklos dėstytojas, nuo 1980 iki 1990 m. Lietuvos VRM Ekonominių nusikaltimų tyrimo valdyba: vyr. inspektorius ypač svarbioms byloms (1980–1981), 1981–1985 m. LR VRM KSNGS valdybos 2-as skyriaus viršininko pavaduotojas, 1985–1990 LR VRM KSNGS valdybos skyriaus viršininkas, nuo 1990 iki 1991 m. Lietuvos policijos akademijos Operatyvinio darbo katedros dėstytojas, LR VRM Policijos departamento štabo Analitinio skyriaus komisaras inspektorius, nuo 1991 iki 1997 m. Valstybės saugumo departamento (VSD) 9-ojo skyriaus viršininkas, pulkininkas.Seimo nutarimo "Dėl pritarimo V.Junoko skyrimui Lietuvos Respublikos specialiųjų tyrimų tarnybos direktoriumi" projekto PRIEDAS (biografija) (LRS)

 Veikla STT, advokatūroje, MRU 
Nuo 1997 iki 1999 m. Junokas buvo STT prie LR VRM viršininko pavaduotojas, vyriausiasis komisaras, nuo 1999 m. rugsėjo 9 d. LR STT prie VRM viršininkas, nuo 2000 m. birželio 27 d. iki 2004 m. spalio mėn. 8 d. LR STT direktorius„Valentinas Junokas“ (biografija), teisės portalo „Infolex“ informacija (trečiasis STT vadovas). STT tarnybą parengė įstaigos reorganizacijai (2000 m. gegužės mėn. STT buvo atskirta nuo LR VRM ir tapo savarankiška„Tarnyba pavaldi Prezidentui ir Seimui // STT vadovo karjera nuskendo politiniuose skandaluose. Grubių klaidų pridariusios tarnybos direktorius priverstas trauktis iš pareigų“ Stasys Gudavičius, 2004-09-17, „Kauno diena“). Valentinas Junokas iš pareigų atsistatydino, politikams kritikuojant STT kaip „neveiksmingai su korupcija kovojančią, į politinius procesus besikišančią instituciją“„V. Junokas - su advokato mantija“ 2005.02.23, ELTA, „Infolex“ informacija. Nuo 2005 m. vasario 23 d. advokatas„Advokatų priesaika, 2005.02.23, TM“ „Infolex“ informacija (Junokas – antrasis iš STT vadovų, tapęs advokatu: nuo 2000 metų advokatauja ir buvęs STT viršininkas Juozas Gaudutis, iš pareigų atleistas 1998 m. spalio mėn.)„V. Junokas - su advokato mantija“ 2005.02.23, ELTA, „Infolex“ informacija.

Pasak R. Juozapavičiaus, prieš korupciją kovojančios organizacijos „Transparency International“ Lietuvos skyriaus (TILS) direktoriaus, Junoko vadovaujamos STT pastangos kovoti su politine korupcija buvo „labai drąsios, tačiau donkichotiškos" (netgi nutrūktgalviškos): STT „išdrįso tirti tuos, kurie yra labai aukštai ir labai galingi“, darė antikorupcinius tyrimus, „labai smarkiai pakirto ir taip labai nedidelį pasitikėjimą valdančiomis, tradicinėmis partijomis“, užsitraukė didelę politikų nemalonę. Neturėjo svarios politinės paramos. Pasak TILS vadovo, „plačius užmojus gana greitai pakirto serija grubių STT klaidų“ – skandalingi poėmiai LR politinių partijų būstinėse, neatsakingi pareiškimai apie politikavimą, teisininko LR Seimo nario Raimondo Šukio (tuo metu – specialiųjų tarnybų ir teisėsaugos institucijų veiklą tiriančios Seimo laikinosios komisijos, skirtos ištirti galimą teisėsaugininkų piktnaudžiavimą vykdant operatyvinę veiklą„STT smogė į paširdžius“  dienraštis „Respublika“, p. 1, 3; Vytenė Stašaitytė, Lauryna Vireliūnaitė, data: 2004 09 14, pirmininko) iškvietimas apklausai į STT (paaiškinti, kodėl 2003 m. vasario 6 d. įsigijo bendrovės „TNS Gallup“ parengtą Rolando Pakso rinkimų kampanijos monitoringą)„Tarp girnų“  Petras Katinas, 2004 "XXI amžius", atėjus duoti parodymų laikinajai parlamentinei komisijai, kuri tiria STT veiklą. Juozapavičiaus vertinimais, didžiausia pastangų nauda – „politinės korupcijos diagnozė ir didžiausias visuomenės susidomėjimas“„R. Juozapavičius: V. Junokas krito nelygioje kovoje su politikais“, 2004.09.16, ELTA „Infolex“ informacija.

Junokas yra Mykolo Romerio universiteto Teisės fakulteto Kriminologijos katedros lektorius. Dėsto kursą „Korupcijos prevencija“, vadovauja baigiamiesiems (bakalauro, magistro) darbams. Laisvalaikiu veda seminarus korupcijos prevencijos tematika (pvz., „Savivaldybių tarybų narių ir darbuotojų korupcijos prevencija" etc.)„V. Junokas duoną tebevalgo iš kyšių: buvęs Specialiųjų tyrimų tarnybos direktorius Valentinas Junokas atsisakė advokato praktikos ir rado naują darbą: dabar jis važinėja po Lietuvą ir moko valdininkus neimti kyšių“  Nijolė Stabingytė. - Portr. // „Vakaro žinios“, 2008 m. kovo 5 d., p. 6..

Vedęs. Sūnus – teisininkas, Lietuvos teisės universiteto absolventas.

 Apdovanojimai 
 Lietuvos didžiojo kunigaikščio Gedimino 5 laipsnio ordinas ordino Riterio kryžius, 1995 m. liepos 3 d.
 Vardinis šaunamasis ginklas (už sąžiningą ir nepriekaištingą darbą)„Valentinas Junokas“ Remigijus Jurgelaitis, „Kauno diena“, 2004-02-14.
 Ordino „Už nuopelnus Lietuvai“ Karininko kryžius, 2003-02-03.

 Išnašos 

Kategorija:Lietuvos policijos komisarai
Kategorija:Lietuvos žvalgybininkai
Kategorija:Lietuvos vidaus tarnybos pulkininkai
Kategorija:MRU dėstytojai